As jy nie tyd het vir lees nie… | Toortsie, Kameel en Bokbaaivygie se blog
← Operasie Skoene Koop
Slegte teler →
As jy nie tyd het vir lees nie…
Posted on Maart 16, 2015	by Toortsie
… moet jy nie ‘n Chanette Paul boek in die hande kry nie! Nie terwyl daar meer as genoeg goed vir jou wag om gedoen te word nie. Nie as daar afsnydatums is nie!
So, teen my beterwete in, begin ek toe Saterdagoggend lees aan Boheem. En ja, alle goeie bedoelings, alle planne om iets anders te doen het by die deur uitgevlug.
Boheem is seker die boek van Chanette Paul wat ek nog die meeste van almal geniet het. Dis die derde boek in die Gys Noemand reeks.
‘n Meisie, wie voorheen verdink is van ‘n moord en wie vrygespreek is op grond van te min getuienis, terwyl die hele land gewéét het sy is skuldig, kom weer op ‘n vermoorde persoon af… Is sy skuldig of onskuldig? Hoe gaan sy dit bewys?
‘n Ongelooflike storie, en nee, selfs nie tot op die heel einde, kon ek besluit wié die werklike skuldige is nie.
Hierdie is ‘n boek wat mans én dames sal geniet, nie grillerig nie, maar tog baie spannend.
Nou toe, kry vir julle die boek, en laat ek loop werk! Maar wees gewaarsku…
Loer gerus by Pinterest waar ek die boeke lys waaroor ek al iets geskryf het.
10 Responses to As jy nie tyd het vir lees nie…
Maart 16, 2015 om 11:56 vm
Ek gaan beslis die boek lees!
Maart 16, 2015 om 2:15 nm
Al haar boeke is uitstekend. Ek is bly ek het dit gelees voordat ek blogging ontdek het, nou lees ek net julle goed wanneer ek kansie kry 🙂
Maart 16, 2015 om 2:40 nm
Sy skryf steeds nuwes…
Maart 16, 2015 om 4:53 nm
Klink ongelooflik interessant.
Maart 16, 2015 om 9:31 nm
Oe, klink baie spannend! Ek lees op die oomblik die boeke in die “Little House on the Prairie” reeks, en ‘n boek oor die geskiedenis van wiskunde – is interessanter as wat dit klink! Maar ook net laataand voor ek gaan slaap. Die gevaar is andersins te groot 😉
Hoop jy kon nog werk gedoen kry 😉
Maart 18, 2015 om 8:47 vm
Moet mens eers die eerste twee boeke lees en dan hierdie een of is dit losstaande stories net met dieselfde karakters?
Maart 18, 2015 om 8:50 vm
Verskillende stories. As jy almal wil lees sal ek aanbeveel dat jy van voor af lees. Goed word terloops genoem wat in vorige boeke gebeur heylt. Maar dis nie noodsaaklik nie. Die ander 2 is ook goed.
Maart 18, 2015 om 9:58 vm
Dankie, aangesien ek afr wil lees sal ek kyk of ek hul na mekaar kan lees. Op oomblik lees ek Amos vd Merwe se boek oor Eugene Tereblance en dan ook Karretjiemense
Maart 18, 2015 om 10:50 vm
Ek het ‘n kortverhaalboek van Amos van der Merwe. Dink dis in Engels. Ek het nog nie gelees nie.
Maart 19, 2015 om 12:46 vm
Ek het dit op my kindle. My tweede boek wat ek afgelaai het. As jy na sy blog gaan kan jy kliek op die boek en sie daar, daar is hy reg om te lees.